CELEX: 31982R2718
Language: el
Date: 1982-10-11 00:00:00
Title: Κανονισμός (EOK) αριθ. 2718/82 τής Επιτροπής τής 11ης Οκτωβρίου 1982 περί εκδόσεως, γιά τό τέταρτο τρίμηνο τού 1982, πιστοποιητικών εξαγωγής βοείων κρεάτων πού τυγχάνουν ειδικής μεταχειρίσεως κατά τήν εισαγωγή σέ τρίτη χώρα

Avis juridique important

|

31982R2718

Κανονισμός (EOK) αριθ. 2718/82 τής Επιτροπής τής 11ης Οκτωβρίου 1982 περί εκδόσεως, γιά τό τέταρτο τρίμηνο τού 1982, πιστοποιητικών εξαγωγής βοείων κρεάτων πού τυγχάνουν ειδικής μεταχειρίσεως κατά τήν εισαγωγή σέ τρίτη χώρα  

Επίσημη Εφημερίδα αριθ. L 288 της 12/10/1982 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2718/82 ΤΗΣ ΕΠΙΤΡΟΠΗΣ  της 11ης Οκτωβρίου 1982  περί εκδόσεως, για το τέταρτο τρίμηνο του 1982, πιστοποιητικών εξαγωγής βοείων κρεάτων που τυγχάνουν ειδικής μεταχειρίσεως κατά την εισαγωγή σε τρίτη χώρα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί καθεστώτος υποβοηθήσεως, κατά την εξαγωγή γεωργικών προϊόντων, που δύνανται να τύχουν ειδικής μεταχειρίσεως κατά την εισαγωγή σε τρίτη χώρα (1), και ιδίως το άρθρο 1 παράγραφος 2,  τον κανονισμό (ΕΟΚ) αριθ. 2973/79 της Επιτροπής της 21ης Δεκεμβρίου 1979 περί λεπτομερειών εφαρμογής του καθεστώτος υποβοηθήσεως κατά την εξαγωγή των προϊόντων του τομέα του βοείου κρέατος που τυγχάνουν ειδικής μεταχειρίσεως κατά την εισαγωγή σε τρίτη χώρα (2), όπως τροποποιήθηκε τελευταία από τον κανονισμό (ΕΟΚ) αριθ. 3582/81 (3), και ιδίως το άρθρο 1 παράγραφος 1 δεύτερο εδάφιο,  Εκτιμώντας:  ότι ο κανονισμός (ΕΟΚ) αριθ. 2973/79 καθορίζει σε 1 250 τόνους τις ποσότητες νωπού βοείου κρέατος, διατετηρημένου δι' απλής ψύξεως ή καταψύξεως, κοινοτικής καταγωγής, που δύναται κατά τη διάρκεια εκάστου των τριών πρώτων τριμήνων του έτους να εξάγεται με προορισμό τις Ηνωμένες Πολιτείες Αμερικής και να τυγχάνει ειδικής μεταχειρίσεως· ότι πρέπει, σύμφωνα με το άρθρο 1 παράγραφος 1 δεύτερο εδάφιο του προαναφερθέντος κανονισμού, να καθοριστεί το διαθέσιμο υπόλοιπο, για το τέταρτο τρίμηνο του 1982, σε 2 327 τόνους, λαμβανομένων υπόψη των ποσοτήτων για τις οποίες τα πιστοποιητικά έχουν εκδοθεί κατά τη διάρκεια των τριών πρώτων τριμήνων του 1982·  ότι, για το τέταρτο τρίμηνο του 1982, τα πιστοποιητικά εξαγωγής πρέπει να εκδίδονται υπό τους όρους που προβλέπονται στα άρθρα 14 και 15 του κανονισμού (ΕΟΚ) αριθ. 2377/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1617/82 (5),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι αιτήσεις πιστοποιητικών εξαγωγής για συνολική ποσότητα 2 327 τόνων βοείου κρέατος, που πρέπει να εξαχθεί στο πλαίσιο του κανονισμού (ΕΟΚ) αριθ. 2973/79, είναι δυνατόν να υποβληθούν για το τέταρτο τρίμηνο του 1982.  Τα πιστοποιητικά εξαγωγής εκδίδονται υπό τους όρους που προβλέπονται στα άρθρα 14 και 15 του κανονισμού (ΕΟΚ) αριθ. 2377/80.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 334 της 28. 12. 1979, σ. 8.  (2) ΕΕ αριθ. L 336 της 29. 12. 1979, σ. 44.  (3) ΕΕ αριθ. L 359 της 15. 12. 1981, σ. 14.  (4) ΕΕ αριθ. L 241 της 13. 9. 1980, σ. 5.  (5) ΕΕ αριθ. L 180 της 24. 6. 1982, σ. 24.